Ola Dybwad-Olsen jr.

Ola Dybwad-Olsen jr. (født 10. november 1971) er en norsk tidligere fotballspiller som spilte spiss. Han er sønn av den tidligere Lyn-spilleren Ola Dybwad-Olsen.

Dybwad-Olsen jr. gikk gradene i Lyns ungdomsavdeling. Med Lyns juniorlag vant han Junior-NM i 1990. Han gjorde sin a-lagsdebut 7. juni 1991 i et 0-4 tap mot  i en alder av nitten år. 

Februar 1992 ble han tatt ut i troppen til Norges U21-landslag til en turnering på Malta der han var ubenyttet reserve i lagets kamper mot Island og Malta.

Han studerte ved Boston University, der han sammen med sin tidligere lagkamerat fra Lyn, Gisle Sørlie, gjorde seg bemerket på universitetets fotballag Boston Terriers. På sommeren, utenom skoleåret, spilte Dybwad-Olsen jr. fotball hjemme i Norge. I 1993 ble han utsatt for en motorsykkelulykke i Boston, som medførte brudd i begge ben. Først sommeren 1994 kunne han trene for fullt igjen.

Meritter 
 Juniornorgesmester med Lyn i 1990

Karriereoversikt

Referanser

Eksterne lenker 
 
 Biografi hos Lyn 

Norske fotballspillere
Norske fotballspillere i USA
Fotballspillere for Lyn Fotball
Juniornorgesmestere i fotball
Dybwad (slekt)